paragraph_text: „Associated Press” proglasio ju je 1999. najboljom atletičarkom 20. stoljeća. Godine 2000. časopis Sports Illustrated proglasio ju je drugom na svom popisu najboljih atletičarki svih vremena, iza sedmobojke Jackie Joyner-Kersee. Također je uvrštena u Svjetsku kuću slavnih iz svijeta golfa. Najviše je plasirana žena, na br. 10, na ESPN-ovom popisu 50 najboljih športaša 20. stoljeća. Godine 2000. časopis Golf Digest uvrstio ju je na drugo mjesto najboljih igračica golfa (nakon Mickey Wright).